**М О Т И В И**

КЪМ ПРОЕКТА НА НАРЕДБАТА ЗА ОРГАНИЗАЦИЯ И ДЕЙНОСТТА НА ДОМАШЕН СОЦИАЛЕН ПАТРОНАЖ ГР. КАРЛОВО

**I. Причини, които налагат приемане на Наредба за организацията и дейността на Домашен социален патронаж гр. Карлово:**

Домашен социален патронаж гр. Карлово осигурява дейности, свързани с доставка на храна и услуги, предоставяни в домашна среда. Към настоящия момент дейността на Домашен социален патронаж гр. Карлово се урежда от наредба за дейността по предоставяне на социални услуги от „Домашен социален патронаж“ община Карлово, приета с Решение 1533, взето с протокол № 35 от 24.04.2014 г. на Общински съвет - Карлово, съгласно изискванията на Закон за социално подпомагане и Правилник за прилагането му. От 01.07.2020 г. е в сила Закон за социалните услуги, с който се определя реда и начина на предоставяне на социални услуги в общността. И в тази връзка се предлага приемането на новата Наредба съгласно Закона за социалните услуги.

**II. Цели, които се поставят:**

Наредбата има за цел да уреди условията за ползване на услуги, предоставяне от Домашен социален патронаж гр. Карлово в съответствие с общинската политика на Община Карлово в тази област.

**III. Финансови и други средства, които са необходими за прилагането на Наредбата:**

Предлаганият проект на Наредбата не е свързан с осигуряването на допълнителни финансови средства.

**IV. Очаквани резултати от прилагането, включително финансови, ако има такива:**

Определяне на условията и реда за ползване на услуги, предоставяни от Домашен социален патронаж гр. Карлово ще даде по-голяма яснота на желаещите да ползват услугите предоставяни от Домашен социален патронаж гр. Карлово.

**V. Анализ за съответствието с правото на Европейския съюз:**

Проектът на Наредбата е нормативен акт, който цели регламентиране на неуредените в нормативните актове от по-висока степен обществени отношения с местно значение в областта на социалните услуги и по-точно Домашния социален патронаж.

ВНОСИТЕЛ: